Kaj je dejansko potrebno, da postaneš najbolj kultno podjetje v Ameriki?
Kaj sploh pomeni biti kulten?

Prav o tem vprašanju sem razmišljal, ko sem se približeval postaji Michigan Central Station, kjer je revija TIME pripravila slovesnost v čast najbolj kultnih ameriških podjetij. V začetku tega leta je revija TIME podjetju Ford Motor Company uradno podelila prvo mesto na tem seznamu, kamor ga je uvrstila zaradi njegovih trajnih vrednot, poslovnega uspeha ter vloge pri oblikovanju ameriške kulture in družbe v njegovi 123-letni zgodovini. A biti legenda pomeni nositi v sebi ponos na preteklost, hkrati pa vso to zgodovino izkoristiti za prihodnost.

Zaposlen sem pri Fordu in sem tudi sam del tega prizadevanja.

Avtomobili lahko vzbujajo strast in navdušenje kot le malo drugih stvari, in že zelo zgodaj so me popolnoma prevzeli. Danes sodelujem pri pripravi najbolj kultne različice najbolj kultnega vozila, ki ga je kadarkoli proizvedlo najbolj kultno podjetje v Ameriki: modela Ford Mustang GTD.

Ko sem vstopil v dvorano, polno izvršnih direktorjev, vodilnih osebnosti v različnih panogah, podjetnikov in inovatorjev, sem se zamislil nad svojo potjo od otroka, obsedenega z avtomobili, na kmetiji za proizvodnjo mleka v Wisconsinu do tega, kjer sem danes.

Tega večera je Jessica Sibley, poslovna direktorica revije TIME, gostila predsednika uprave družbe Ford Billa Forda, glavno upraviteljico naložb pri Googlu Ruth Porat in izvršnega direktorja družbe United Airlines Scotta Kirbyjja. Razpravljali so o tem, kaj je potrebno za ustvarjanje kultnega podjetja in kako zagotoviti njegovo obstojnost.

Ko je ta trojica razpravljala o viziji, izzivih in ambicijah svojih podjetij, sem postal pozoren na štiri ključne elemente za ustvarjanje kultnega podjetja.



1. Vrednote
Že 123 let so Fordovo vodilo preproste, a močne vrednote. Bill Ford, ki je četrti član svoje družine na čelu podjetja, je poudaril: “Gre za to, da skrbimo drug za drugega, za naše skupnosti in za našo državo.”
Čas teče in z njim se razvija tudi kultura, a prav te temeljne vrednote so tiste, ki so podjetje ohranile skozi generacije in ga vodijo v prihodnost. Za Billa Forda pa je to osebna zadeva. “Naš družinski priimek je na vsakem vozilu, ki ga prodamo, in tega ne jemljem zlahka,” je povedal. “Zato moram ukrepati, če se kdaj pojavi kaj, kar bi lahko škodovalo temu ugledu.”

2. Ljudje
Vsi udeleženci okrogle mize so se strinjali, da je za doseganje statusa kultnega podjetja ključna ekipa, ki je resnično ponosna na svoje delo. “Če lahko ljudi navdušite in jih prepričate, da verjamejo v prihodnost ter v vizijo, kam ste namenjeni, lahko resnično dosežete karkoli,” je dejal Scott Kirby, izvršni direktor družbe United Airlines.
Bill Ford je to misel še poudaril. “V našem podjetju delajo zaposleni četrte, pete, celo šeste generacije, in svoje podjetje imajo radi. Med finančno krizo nismo šli v stečaj, medtem ko sta to storila dva naša največja tekmeca. A tega nismo dosegli zaradi naših dejanj – to se je zgodilo zato, ker nam naši zaposleni preprosto niso pustili, da bi propadli.”
Nadaljeval je: “ Vsako podjetje je vedno dobro samo toliko, kot so dobri njegovi zaposleni. Če pridobiš najboljše in najpametnejše, imaš priložnost za uspeh.” Ta miselnost je spodbudila Fordove naložbe v inovacije, privabljanje vrhunskih kadrov v Detroit in zagotavljanje ustreznega okolja zaposlenim za spopadanje z največjimi izzivi v panogi.
3. Izkušnja strank
Kultna podjetja ne prestanejo preizkušnje časa, ne da bi si vedno znova pridobila zaupanje ljudi. “Eden od razlogov, zakaj smo med podjetji na seznamu TIME 100 … je dejstvo, da imajo ljudje radi naše podjetje,” je povedal Bill Ford. “Radi imajo naše izdelke. Všeč jim je, kako se vedemo v skupnostih.”
A Fordov pogled je usmerjen tudi v prihodnost. “Najbolj me navdušuje dejstvo, da bomo tudi čez 125 let še vedno najbolj ameriško avtomobilsko podjetje in da bomo izboljševali življenje naših strank ter jim, upajmo, vračali njihovo najdragocenejše dobrino, to je čas.”

Nedavno obnovljena postaja Michigan Central Station se je izkazala kot popolna kulisa za dogodek.
Scott Kirby je prav tako poudaril pomen nenehnega dviganja letvice za stranke. “Vaša naloga je ustvarjati občutek navdušenja – ‘vau’ – … in [naše stranke] moramo nenehno navduševati,” je povedal.
4. Vpliv
Vpliv podjetja Ford je nesporen. Revolucioniralo je proizvodnjo, omogočilo množični dostop do osebnega prevoza, zgradilo ‘arzenal demokracije’, se mobiliziralo sredi svetovne pandemije ter že več generacij podpira družine in podjetja po vsej Ameriki.
“Vsako podjetje bi smelo obstajati le, če izboljšuje življenja ljudi,” je povedal Bill Ford v okviru okrogle mize. Ruth Porat je prav tako poudarila obveznost podjetja, da izboljša svojo skupnost, in dejala, da je odgovornost kultnih podjetij “prinašanje prednosti … in varovanje [skupnosti] pred slabostmi.”
Ko sem zapuščal dogodek, me je presenetilo, kako je bila pred nedavnim obnovljena postaja Michigan Central Station resnično popoln odgovor na moje prvotno vprašanje. Že desetletja je njena mogočna zgradba ena najbolj prepoznavnih znamenitosti Detroita. A nikoli ni bila le kraj, kjer se vkrcaš na vlak. Vedno je bila pravi simbol trdoživosti mesta. Prav ta odličnost zagotavlja kultnost. Kot Fordov zaposleni se počutim privilegiranega, da sem tukaj v tako vznemirljivem trenutku v zgodovini podjetja, in komaj čakam, da vidim, kako se bo to kultno podjetje še naprej razvijalo.

Peter Schultz je nadzornik programa Mustang GTD pri Fordu.

